section_heading: Primjene
paragraph_text: Osim na zračnicama i bezračničnim (tubeless) pneumaticima, Schraderovi ventili različitih dimenzija koriste se na mnogim hladnjacima i klimatizacijskim sustavima kako bi omogućili servisiranje, uključujući ponovno punjenje rashladne tekućine. Vodoinstalateri ih koriste prilikom provođenja testova curenja na cjevastim instalacijama. Schraderovi ventili također se primjenjuju kod dopremnih cijevi goriva kod nekih motora s izravnim ubrizgavanjem goriva, te u uzgonskim kompenzatornim cijevima u regulacijskim sustavima za ronjenje, omogućujući korisniku skidanje i prikapčanje cijevi dok je ona u uporabi.